КОМИ РЕСПУБЛИКАСА ЭКОНОМИКА СÖВМÖДАН МИНИСТЕРСТВОЛÖН ТШÖКТÖД

**Аудиторскöй прöверкаяс нуöдöм вылö кредитнöй потребительскöй кооперативъясöн да кредитнöй потребительскöй видз-му овмöс кооперативъясöн видзöм рöскод юкöн Коми Республикаса республиканскöй бюджет тшöт весьтö субсидидируйтöм кузя государственнöй услуга збыльмöдан административнöй регламент вынсьöдöм йылысь**

Коми Республикаса Правительстволысь 2008 во сентябр 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны аудиторскöй прöверкаяс нуöдöм вылö кредитнöй потребительскöй кооперативъясöн да кредитнöй потребительскöй видз-му овмöс кооперативъясöн видзöм рöскод юкöн Коми Республикаса республиканскöй бюджет тшöт весьтö субсидидируйтöм кузягосударственнöй услуга збыльмöдан административнöй регламентсодтöдын индöм серти.

2. Предпринимательство сöвмöдан юкöнлы котыртны государственнöй услуга сетöм кузя удж вылынджык индöм административнöй регламент серти.

3. Тайö тшöктöдсö олöмö пöртöм бöрся видзöдны Коми Республикаса экономика сöвмöдан министрöс вежысь М.И. Пономарёвалы.

Министр И.Е. Стукалов

Сыктывкар

2009 вося моз тöлысь 14 лун

272 №

Вынсьöдöма

Коми Республикаса

экономика сöвмöдан

министерстволöн

2009 во моз тöлысь 14 лунся 272 №-а

тшöктöдöн

( содтöд)

**Аудиторскöй прöверкаяс нуöдöм вылö кредитнöй потребительскöй кооперативъясöн да кредитнöй потребительскöй видз-му овмöс кооперативъясöн видзöм рöскод юкöн Коми Республикаса республиканскöй бюджет тшöт весьтö субсидидируйтöм кузя государственнöй услуга збыльмöдан**

**АДМИНИСТРАТИВНÖЙ РЕГЛАМЕНТ**

**1. Панас**

1.1. Тайö Административнöй регламентыс (водзö – Регламент) индö, кутшöм кадколастö да кыдзи кутасны мунны Коми Республикаса экономика сöвмöдан министерстволöн административнöй процедураяс да административнöй действиеяс (водзö – Министерство), кутшöм сылöн тэчас юкöдувъяс да чина йöз костын аудиторскöй прöверкаяс нуöдöм вылö кредитнöй потребительскöй кооперативъясöн да кредитнöй потребительскöй видз-му овмöс кооперативъясöн видзöм рöскод юкöн Коми Республикаса республиканскöй бюджет тшöт весьтö субсидидируйтöм кузягосударственнöй услуга сетiгöн йитöд кутан пöрадокыс (водзö – государственнöй услуга).

1.2. Кооперативъяслы государственнöй услугасö веськыда сетö Министерство.

1.3. Государственнöй услугаыс сетсьö со мый серти:

- «Россия Федерацияын ичöт да шöр предпринимательство сöвмöдöм йылысь» 2007 во сора тöлысь 24 лунся 209-ФЗ №-а Федральнöй оланпас (водзö – Федеральнöй оланпас) (РФ-са законодательство собрание, 2007, 31 №, 4006 ст.);

- «2009 воын Коми Республикаын ичöт да шöр предпринимательство субъектъяслы государствосянь отсöг сетöм йылысь» Коми Республикаса Правительстволöн 2009 во рака тöлысь 13 лунся 54 №-а шуöм (Коми Республикаса государственнöй власьт органъяслöн индöд-тшöктöмъяс, 2009, 8 №, 110 ст.);

- «2009 воын Коми Республикаын ичöт да шöр предпринимательство сöвмöдöм да сылы отсöг сетöм» ведомственнöй торъя мога уджтас вынсьöдöм йылысь» Коми Республикаса экономика сöвмöдан министерстволöн 2008 во öшым тöлысь 23 лунся 417 №-а тшöктöд (водзö – Уджтас) (Коми му, 2009, рака тöлысь 28 лун);

- «2009 воын Коми Республикаын ичöт да шöр предпринимательство сöвмöдöм да сылы отсöг сетöм» ведомственнöй торъя мога уджтас збыльмöдöм йылысь» Коми Республикаса экономика сöвмöдан министерстволöн 2009 во урасьöм тöлысь 13 лунся 40 №-а тшöктöд (Коми му, 2009, рака тöлысь 28 лун).

1.4. Государственнöй услуга сетöмын помшуöмöн лоö:

- аудиторскöй прöверкаяс нуöдöм вылö кооперативöн видзöм рöскод юкöн бергöдöм вылö кооператив тшöт вылö субсидияяс вуджöдöм (водзö – субсидия);

- субсидия сетöмын öткажитöм.

1.5. Юридическöй фактöн, мыйöн помасьö государственнöй услуга сетöмыс, лоö:

- Министерствоöн кооперативлы субсидия сетöм йылысь решение примитöм;

- Министерствоöн кооперативлы субсидия сетны öткажитöм йылысь решение примитöм.

1.6. Государственнöй услуга босьтысьясöн лоöны кредитнöй потребительскöй кооперативъяс да кредитнöй потребительскöй видз-му овмöс кооперативъяс, кодъяс лöсялöны Федеральнöй оланпасöн урчитöм корöмъяслы да Уджтасöн индöм условиеяслы (водзö – кооперативъяс).

**2. Государственнöй услуга збыльмöдан пöрадок дорö корöмъяс**

Государственнöй услуга сетöмысь сьöм оз босьтсьы.

Государственнöй услуга сетöны кооперативъяслы заявка серти, мый гижсьö произвольнöя, да сы дорö содтöм документъяс серти тайö Регламентлöн 2.2 пунктын индöм лыддьöг серти.

Государственнöй услуга збыльмöдöм йылысь заявка сетiгöн öчередьын виччысян кадыс 30 минутысь абу дырджык.

Документъяссö сетö кооператив либö сетöны эскöдысь морт пыр, а сiдзжö пошта либö абу пошта организацияясöн корреспонденция вайöм кузя гражданско-правовöй сяма сёрнитчöм серти.

***2.1. Государственнöй услуга збыльмöдан правилöяс йылысь юöртан пöрадок***

2.1.1. Государственнöй услуга збыльмöдан правилöяс йылысь юöр сетöны:

- веськыда Министерствоын;

- телефон пыр;

- Öтуввезын юöртöмöн;

- кооперативъяслöн гижöда шыöдчöмъяс серти.

Государственнöй услуга збыльмöдöм вöсна кывкутысь специалист (текст кузя водзö – специалист): Коми Республикаса экономика сöвмöдан министерстволöн предпринимательство сöвмöдан юкöнса медыджыд специалист – эксперт).

2.1.2. Министерстволöн инпас, справкаяс да консультацияяс сетöм вылö телефонъяс, Öтуввез-сайт йылысь юöръяс сетöма тайö Регламент дорö 1 №-а содтöдын.

2.1.3. Министерстволöн уджалан график (режим) йылысь юöръяс сетöма тайö Регламент дорö 1 №-а содтöдын, а сiдзжö юöртöны справкаяс да консультацияяс сетан телефонъяс пыр да юöртöны Министерстволöн Öтуввез-сайтын.

2.1.4. Кооперативъяслöн гижöда шыöдчöмъяс кузя вочакывсö мöдöдöны пошта пыр шыöдчысьлöн инпас серти гижöда шыöдчöм воöмсянь комын лунысь оз дырджык кадколастö.

2.1.5. Телефонъяс пыр да кооперативъяслöн личнöй шыöдчöмъяс дырйи вочакывъяс сетiгöн Министерствоса специалистлы воöм запрос серти колö сетны юöр татшöм юалöмъяс кузя:

- пыртан номеръяс йылысь, мый улын пасйöма Министерстволöн делопроизводство системаын государственнöй услуга збыльмöдан юалöмъяс кузя запросъяс;

- государственнöй услуга збыльмöдан юалöмъяс кузя нормативнöй правовöй актъяс йылысь (нормативнöй акт ним, номер, примитан кадпас);

- государственнöй услуга збыльмöдан юалöмъяс кузя Министерстволöн Öтуввез-сайтын юöр сетан места йылысь;

- государственнöй услуга збыльмöдан правилöяс йылысь мукöд юöр.

2.1.6. Кор кооператив Министерствоö шыöдчигöн кöсйö тöдмавны государственнöй услуга збыльмöдан пöрадок йылысь юöрсö телефон пыр, кооперативлы вочакыв сетысь специалист, коді кывкутö государственнöй услуга збыльмöдöм вöсна, висьталö: ассьыс ов, ним, вич, чин, юкöнлысь ним.

Телефон пыр сёрнитігöн специалистлы колö шуны кывъяссö ясыда, оз позь нуöдны сыгöгöрса йöзкöд мукöд сёрни да торкны сёрнисö мöд аппаратö звöнитöм вöсна.

2.1.7. Министерстволöн Öтуввез-сайтын сетсьö татшöм юöр:

- оланпас пыртысь да мукöд нормативнöй правовöй актлöн текстъяс, кöнi индыссьöны государственнöй услуга збыльмöдан нормаяс;

- тайö Регламентыс;

- Министерстволöн инпас, уджалан график (режим), телефон номеръяс.

***2.2. Государственнöй услуга босьтöм вылö колана документ лыддьöг***

2.2.1. Государственнöй услуга збыльмöдсьö кооперативлöн субсидия сетöм йылысь заявка да татшöм документъяс подув вылын:

- кооперативöс государственнöя регистрируйтöм йылысь свидетельство копияяс оригиналсö петкöдлöмöн, копиясö кö абу эскöдöма нотариальнöя;

- кооперативлöн учредительнöй документ копияяс став вежсьöмöн да содтöдöн оригиналсö петкöдлöмöн, копиясö кö абу эскöдöма нотариальнöя;

- юридическöй кывкутысьяслöн öтувъя государственнöй реестрысь выписка, мый вöчсьö заявка сетан лунöдз куим тöлысьысь оз водзджык;

- Россия Федерация мутасын торъя мортлöн оланiн места серти вот органын учёт вылö сувтöдöм йылысь эскöдан гижöд копия (асшöр уджалысьяслы);

- вот, öктас, страхöвöй взносъяс, пеняяс да вот санкцияяс мынтöм кузя вот мынтысьлöн могъяс збыльмöдöм йылысь справка РФ-са ФВС-лöн 2005.05.23 лунся ММ-3-19/206@ №-а тшöктöдöн вынсьöдöм форма серти, мый вöчсьö заявка сетан лунöдз тöлысьысь оз водзджык;

- аудиторскöй прöверка нуöдысь организациякöд кооперативлöн кырымалöм сёрнитчöм копия, мый эскöдöма кооперативöн;

- аудиторскöй прöверка нуöдöм кузя услугаясысь мынтысьöм вынсьöдысь документ копияяс, кутшöмъясöс эскöдöма кооперативöн.

2.2.2. Министерствоö заявкасö да документъяссö кооператив сетö ачыс либö мöдöдö пошта пыр.

***2.3. Государственнöй услуга збыльмöдан кадколаст***

2.2.1. Государственнöй услуга збыльмöдан кадколастö öтлаöдöны государственнöй услуга збыльмöдiгöн лоöм торъя административöй процедураяслысь öтувтöм кад да сiйö оз вермы лоны:

- субсидия сетöм йылысь заявка да сы дорö сетöм документъяс урчитöм корöмъяслы лöсялöм вылö видлалан юкöнын – Министерствоöн индöм заявка да документъяс воан лунсянь да ичöт предпринимательство субъектлы субсидия сетны позянлун (позьтöмлун) йылысь помшуöм сетан лунöдз 30 календарнöй лунысь унджык;

- кооперативлы субсидия сетны позянлун (позьтöмлун) йылысь решение сетан юкöнын – кооперативлы субсидия сетны позянлун (позьтöмлун) йылысь помшуöм сетан лунсянь да кооперативлы субсидия сетöм (сетны öткажитöм) йылысь уведомление мöдöдан лунöдз 10 уджалан лунысь унджык;

- кооперативлы субсидия сетан юкöнын – кооперативöн тайö Регламентлöн 3.3.1. п.-ын индöм документъяс сетан лунсянь да кооперативлöн тшöт вылö субсидия вуджöдан лунöдз 10 уджалан лунысь унджык.

Государственнöй услуга збыльмöдiгöн административнöй процедура лыддьöгсö да найöс олöмö пöртан меддыр кадсö индöма тайö Регламентлöн 3 юкöдын.

***2.4. Государственнöй услуга сетны öткажитöм вылö подув лыддьöг***

2.4.1. Государственнöй услуга збыльмöдны вермасны öткажитны сэк, кор:

1) кооператив сетöма сэтшöм документъяс, кутшöмъяс лоöны бырöдан, реорганизуйтан либö банкротство стадияын;

2) документ пакетсö сетöма абу тырвыйö, мый индöма тайö Регламентлöн 2.2.1. пунктын;

3) сетöм документъясын юöръясыс абу стöчöсь.

***2.5. Государственнöй услуга збыльмöдан местаяс дорö корöмъяс***

2.5.1. Государственнöй услуга збыльмöдöмкöд йитчöм заявкаяс да документъяс примитöны Министерстволöн места серти: Сыктывкар, Интернациональнöй ул., 108 к., 514-515 кабинетъяс, да тайö Регламент дорö 1 №-а содтöдын индöм уджаланног серти.

2.5.2. Государственннöй услуга сетöм вылö жыръяс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

Государственнöй услугаяс збыльмöдöмын участвуйтысь специалистъяслöн уджалан местаясын колö пасйыны налысь ов, ним, вич.

**3. Административнöй процедура**

Государственнöй услуга збыльмöдiгöн пöртсьöны олöмö татшöм административнöй процедураяс:

- субсидия сетöм йылысь заявка да сы дорö сетöм документъяс урчитöм корöмъяслы лöсялöм вылö видлалöм;

- ичöт предпринимательство субъектлы субсидия сетöм (сетны öткажитöм) йылысь решение примитöм;

- кооперативлы сетöм субсидия ыджда йылысь решение примитöм;

- кооперативлы субсидия сетöм.

Государственнöй услуга збыльмöдан блок-схемасö вайöдöма тайö Регламент дорö 2 №-а содтöдын.

***3.1.* *Субсидия сетöм йылысь заявка да сы дорö сетöм документъяс урчитöм корöмъяслы лöсялöм вылö видлалöм***

3.1.1. Субсидия сетöм йылысь заявка да сы дорö тайö Регламентлöн 2.2.1. пункт серти сетöм документъяс урчитöм корöмъяслы лöсялöм вылö видлалöм кузя административнöй процедура лыддьыссьö заводитöмöн, кор Министерствоö воöны индöм заявкаыс да документъясыс.

3.1.2. Субсидия сетöм йылысь заявкасö сыкöд сетöм документъясöн регистрируйтö Министерстволöн видзöдан да кадръяс уджöн веськöдланiнса котыртан удж да государственнöй заказ иналан юкöнын делопроизводство правилöяс серти, мый примитöма Министерствоын, да сiйö воан луннас либö мöд луннас сетö Министерстволöн предпринимательство сöвмöдан юкöнö (водзö – юкöн).

3.1.3. Юкöнö воöм субсидия сетöм йылысь заявка сыкöд сетöм документъясöн вурöны делопроизводство правилöяс серти, мый примитöма Министерствоын, да мöдöдöны Ичöт да шöр предпринимательство субъектъяслысь, кодъяс кöсйöны босьтны Коми Республикаса республиканскöй бюджет тшöт весьтö сьöмöн отсöг, заявкаяс видлалöм кузя да ичöт предпринимательство субъектъяслысь инвестиция проектъяс конкурс серти бöрйöм кузя комиссияö видлалöм вылö, мый лöсьöдöма Министерство бердын (водзö – Комиссия).

Комиссиялысь уджсö организационно-техническöя да юöрöн могмöдö юкöн.

3.1.4. Комиссия видлалö кооперативъяслысь субсидияяс сетöм йылысь заявкаяссö да сы дорö документъяссö найöс регистрируйтан пöрадок серти, донъялö, лöсялö-ö кооперативыс субсидия сетан условиеяслы да индöм корöмъяслы, да сетö кооперативлы субсидия сетны позянлун (позьтöмлун) йылысь да ыдждасö донъялöм йылысь кывкöртöд.

3.1.5. Субсидия сетöм йылысь заявка да сы дорö документъяссö видлалöм кузя административнöй процедура збыльмöдан медыджыд кадколастыс оз вермы лоны 30 лунысь дырджык Министерствоö кооперативлöн индöм шыöдчöм да документъяс воан лунсянь да Комиссияöн кооперативлы субсидия сетны позянлун (позьтöмлун) йылысь кывкöртöд сетан лунöдз.

3.1.6. Процедуралöн кывкöртöд – кооперативлы субсидия сетны позянлун (позьтöмлун) йылысь Комиссияöн кывкöртöд примитöм.

Комиссиялысь кывкöртöд оформитöны сёрнигижöдöн.

***3.2. Кооперативлы субсидия сетöм (сетны öткажитöм) йылысь решение примитöм***

3.2.1. Кооперативлы субсидия сетöм (сетны öткажитöм) йылысь решение примитöмын административнöй процедура лыддьыссьö заводитöмöн, кор юкöнö воö Комиссиялöн кооперативлы субсидия сетны позянлун (позьтöмлун) йылысь да ыдждасö донъялöм йылысь кывкöртöд.

3.2.2. Юкöн Комиссиялöн кывкöртöд подув вылын 5 уджалан лун чöжöн лöсьöдö кооперативлы субсидия сетöм (сетны öткажитöм) йылысь Министерстволысь тшöктöд бала да сетö сiйöс кырымалöм вылö Коми Республикаса экономика сöвмöдан министрлы либö сылысь могъяс олöмö пöртысьлы (водзö – Министр).

3.2.3. Кооперативлы субсидия сетöм (сетны öткажитöм) йылысь Министерстволысь тшöктöд кырымалöм бöрын вит уджалан лун чöжöн быд кооперативлы мöдöдöны сы серти примитöм решение йылысь гижöда уведомление.

3.2.4. Кооперативъяслы, кодъяс серти примитöма субсидия сетöм йылысь бур решение, содтöд мöдöдöны юкöнöн лöсьöдöм субсидируйтан сёрнитчöм бала.

3.2.5. Процедуралöн помшуöм:

- Министерствоöн кооперативлы субсидия сетöм (сетны öткажитöм) йылысь тшöктöд кырымалöм;

- кооперативлы субсидия сетöм (сетны öткажитöм) йылысь уведомление кооперативлы мöдöдöм;

- кооперативлы, код серти примитöма субсидия сетöм йылысь бур решение, субсидируйтан сёрнитчöм бала лöсьöдöм;

- кооперативлы, код серти примитöма субсидия сетöм йылысь бур решение, субсидируйтан сёрнитчöм бала мöдöдöм.

***3.3. Кооперативлы сетöм субсидия***

***ыджда йылысь решение примитöм***

3.3.1. Кооперативлы субсидия ыджда йылысь решение примитöм кузя административнöй процедура лыддьыссьö заводитöмöн, кор Министерствоö воö кооперативсянь татшöм документъяс:

а) öтчыдысь – субсидируйтан сёрнитчöм;

б) кадысь кадö – аудиторскöй прöверка нуöдöм кузя услугаясысь мынтысьöм кузя справкаяс, кутшöмъясöс эскöдöма кредитнöй кооперативöн видзöм рöскод вынсьöдысь документъяс содтöмöн.

3.3.2. Тайö Регламентлöн 3.3.1. п.-ын индöм справкасö кооператив сетö Министерствоö субсидируйтан сёрнитчöмын индöм кадколастö.

3.3.3. Воöм документъяссö, мый индöма тайö Регламентлöн 3.3.1. п.-ын, регистрируйтöны Министерстволöн видзöдан да кадръяс уджöн веськöдланiнса котыртан удж да государственнöй заказ иналан юкöнын делопроизводство правилöяс серти, мый примитöма Министерствоын, да сiйö воан луннас либö мöд луннас сетöны юкöнö, кöнi артавсьö кооперативöн сетöм документъяс подув вылын субсидия ыдждаыс.

3.3.4. Кооперативлы сетöм субсидия ыдждасö сетöны Министрлы вынсьöдöм вылö.

3.3.5. Кооперативлы вынсьöдöм субсидия ыдждасö сетöны Министерстволöн бухгалтерскöй учёт нуöдан юкöнö.

3.3.6. Кооперативлы сетöм субсидия ыджда йылысь решение сетöм кузя административнöй процедура збыльмöдан медыджыд кадколастыс оз вермы лоны вит уджалан лунысь дырджык кооперативöн тайö Регламентлöн 3.3.1. п.-ын индöм документъяс сетан лунсянь да кооперативлы сетöм субсидия ыджда вынсьöдöм лунöдз.

3.3.7. Процедуралöн помшуöм – кооперативлы субсидия ыджда вынсьöдöм.

3.4.1. Кооперативлы субсидия сетöм кузя административнöй процедура лыддьыссьö заводитöмöн, кор Министерствоса бухгалтерскöй учёт нуöдан юкöнö воö кооперативлы вынсьöдöм субсидия ыдждаыс.

3.4.2. Кооперативлы субсидияыс, кодлы вынсьöдöма сетан субсидия ыдждасö, сетсьö тайö Регламентлöн 3.3.1. п.-ын сыöн сетöм документъяслöн öчередносьт серти.

3.4.3. Процедуралöн помшуöм – банковскöй реквизитъяс серти, кутшöмъясöс индöма субсидируйтан сёрнитчöмын, кооперативл öн тшöт вылö сьöмöн мынтöмсö вуджöдöм (водзö – кооперативлöн тшöт).

3.4.4. Кооперативлы субсидия сетöм кузя административнöй процедура збыльмöдан медыджыд кадколастыс оз вермы лоны вит уджалан лунысь дырджык Министерстволöн бухгалтерскöй учёт нуöдан юкöнö кооперативлы вынсьöдöм субсидия ыдждасö сетан лунсянь да кооперативлы тшöт вылö субсидиясö вуджöдан лунöдз.

**4. Государственнöй услуга сетöм бöрся**

**видзöдан пöрадок да формаяс**

4.1. Сы бöрся, кыдзи Министерствоса специалистъяс быд лун пыдди пуктöны да збыльмöдöны государственнöй услуга олöмö пöртöм вылö корöмъяс индысь тайö Регламентлысь да мукöд нормативнöй правовöй актлысь положениеяс, а сідзжö кыдзи кывкутысьяс примитöны решениеяс, видзöдö Коми Республикаса экономика сöвмöдöм кузя министрöс вежысь.

4.2. Тырвыйö да колана ног государственнöй услуга збыльмöдöм бöрся планöвöй прöверкаяс нуöдöны кварталнас öтиысь оз тшöкыдджыка, непланöвöй прöверкаяс нуöдöны кооперативъяслöн шыöдчöмъяс (норасьöмъяс) подув вылын. Тырвыйö да колана ног государственнöй услуга збыльмöдöм бöрся видзöдан пöрадоксö да формасö индö Коми Республикаса экономика сöвмöдöм кузя министрöс вежысь.

4.3. Государственнöй услуга сетігöн примитöм (вöчöм) решениеясысь да вöчöмторйысь (вöчтöмторйысь) законодательствоöн индöм серти кывкутöны гражданскöй служащöйяс.

**5. Чина мортлысь вöчöмторсö (вöчтöмторсö), а сідзжö государственнöй услуга збыльмöдігöн сыöн примитöм решениесö обжалуйтан пöрадок**

5.1. Кооперативлöн эм право вöчöмторсö (вöчтöмторсö) да государственнöй услуга сетігöн примитöм (вöчöм) решениесö ёрдöдз обжалуйтöм вылö.

5.2. Ёрдöдз обжалуйтны вермöны, кор государственнöй услугасö збыльмöдöны оз качественнöя либö государственнöй услугасö оз збыльмöдны.

5.3. Ёрдöдз обжалуйтан процедура заводитчöмöн лыддьыссьö сэк, кор Министерствоö воöм шыöдчöмсö (норасьöмсö) пасйö Министерстволöн видзöдан да кадръяс уджöн веськöдланiнса котыртан удж да контроль юкöн Министерствоын примитöм делопроизводстволöн правилöяс серти да сылöн воан лунö либö мöд луннас сетö Министерстволöн контрольнöй да кадрöвöй уджöн веськöдланiнса котыртан удж да государственнöй заказ иналан юкöнса начальниклы водзвыв видлалöм вылö.

Уджаланног да йитчан юöр сетöма тайö Регламент дорö 1 №-а содтöдын.

Ичöт предпринимательство субъектлысь шыöдчöмсö (норасьöмсö) водзвыв видлалöм бöрын сетöны Министрлы, кодi примитö воöм шыöдчöм (норасьöм) кузя служебнöй прöверка нуöдöм йылысь решение да индö кывкутысь мортöс служебнöй прöверка нуöдöм да шыöдчöм (норасьöм) вылö вочакыв бала дасьтöм могысь.

5.4. Министерстволöн уджалысьясöн да чина йöзöн тайö Регламентлысь положение торкалöм йылысь юöрсö позьö мöдöдны электроннöй пошта пыр: (minek@rkomi.ru), а сiдзжö юöртны 24-62-99 телефон пыр.

5.5. Шыöдчöм (норасьöм) видлалöмын öткажитöм вылö тырвыйö подув лыддьöг:

5.5.1. Шыöдчöмын (норасьöмын) абу пасйöма кооператив йылысь даннöйяссö, кодi мöдöдö шыöдчöмсö, да пошта инпассö, мый серти колö сетны вочакыв;

5.5.2. Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм;

5.5.3. Шыöдчöмсö (норасьöмсьö) он вермы лыддьыны;

5.5.4. Сэки, кор шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи шыöдчöмын (норасьöмын) оз вайöдсьыны выль помкаяс да лоöмторъяс.

5.6. Кооперативлöн шыöдчöмыс (норасьöмыс) инпасавсьö Министрлы.

5.7. Шыöдчöмсö (норасьöмсö) видлалöны гижöда шыöдчöм регистрируйтан лунсянь 30 лун чöж.

5.8. Шыöдчöм (норасьöм) видлалöмын öткажитöм дырйи кооперативлы юöртöны гижöмöн öткажитан помкасö индöмöн.

5.9. Ёрдöдз обжалуйтан помшуöмöн лоö шыöдчöмын (норасьöмын) индöм юалöмъяс серти гижöмöн вочакыв.

5.10. Вöчöмторсö (вöчтöмторсö) да решениеяссö, мый олöмö пöртöма да примитöма государственнöй услуга збыльмöдiгöн, обжалуйтöм кузя шыöдчöм объективнöя да ас кадö видлалöм вöсна кывкутö Министерстволöн чина морт, кодi кырымалiс шыöдчöм (норасьöм) вылö вочакыв.

5.11. Вöчöмторсö (вöчтöмторсö) да решениеяссö, мый олöмö пöртöма да примитöма шыöдчöм (норасьöм) видлалiгöн, вермöны обжалуйтны ёрдöдз арбитражнöй процессуальнöй законодательствоöн индöм кадколастö.

Аудиторскöй прöверкаяс нуöдöм вылö

 кредитнöй потребительскöй кооперативъясöн

 да кредитнöй потребительскöй

видз-му овмöс кооперативъясöн

видзöм рöскод юкöн Коми Республикаса

 республиканскöй бюджет тшöт весьтö

субсидидируйтöм кузя

государственнöй услуга збыльмöдан

административнöй регламент дорö

1 №-а содтöд

Коми Республикаса экономика сöвмöдан министерстволöн инпас,

йитчöм вылö телефонъяс, Öтуввез-инпас йылысь

**ЮÖРЪЯС**

Коми Республикаса экономика сöвмöдан министерство.

Инпас: Интернациональнöй ул., 108 к., 514-515 кабинетъяс, Сыктывкар, Коми Республика, 167983.

Телефон: (8212) 21-45-08 (водзвежöс).

Министерстволöн Öтуввез-сайтлöн инпас: [www.econom.rkomi.ru](http://www.econom.rkomi.ru)

Коми Республикаса ичöт да шöр бизнеслöн öтуввез-порталлöн инпас: – [www.mbrk.ru](http://www.mbrk.ru).

Государственнöй услуга збыльмöдан юалöмъяс кузя гражданалы консультацияяс вылö телефон (8212) 24-98-85.

Государственнöй услуга збыльмöдан юалöмъяс кузя консультацияяс вылö ичöт предпринимательство субъектъясöс примитöм вылö (416 кабинет), а сiдзжö государственнöй услуга сетöмкöд йитчöм шыöдчöмъяс да документъяс примитöм вылö уджаланног (514-515 кабинетъяс):

выльлун-четверг: 9.00 – 17.30;

пекнича да праздникводзвывса лунъяс: 9.00 – 16.00;

пажын: 13.00-14.00.

Пасъян номеръяс йылысь, мый улын Коми Республикаса экономика сöвмöдан министерстволöн делопроизводство системаын регистрируйтöма государственнöй услуга збыльмöдан юалöмъяс кузя запросъяс, справкаяс сетöм вылö телефон: (8212) 24-61-64.

Шыöдчöмъяс (норасьöмъяс) примитöм вöсна кывкутысьлöн телефон: – (8212) 24-62-99.

Электроннöй пошта: minek@rkomi.ru.

Аудиторскöй прöверкаяс нуöдöм вылö

 кредитнöй потребительскöй кооперативъясöн

 да кредитнöй потребительскöй

видз-му овмöс кооперативъясöн

видзöм рöскод юкöн Коми Республикаса

 республиканскöй бюджет тшöт весьтö

субсидидируйтöм кузя

государственнöй услуга збыльмöдан

административнöй регламент дорö

2 №-а содтöд

Государственнöй услуга збыльмöдан

**БЛОК-СХЕМА**

|  |
| --- |
| Государственнöй услуга сетöм вылö заявка воöм |

|  |
| --- |
| Тырвыйö-ö документъяссö сетöма, прöверитöм да заявка видлалöм |

|  |
| --- |
| Субсидия сетны позянлун (позьтöмлун йылысь) Комиссиялöн помшуöм |

|  |
| --- |
| Министерстволöн субсидия сетöм (сетны öткажитöм) йылысь тшöктöд |

|  |
| --- |
| Кооперативлы сы серти примитöм решение йылысь юöртöм |

|  |
| --- |
| Субсидируйтан сёрнитчöм кырымалöм |

|  |
| --- |
| Субсидиялы рöштшöт вöчöм да сетöм ыдждасö вынсьöдöм  |

|  |
| --- |
| Субсидия сетöм |

Исакова 20 160 пас